Ella Fitzgerald

Ella Jane Fitzgerald (1917–1996) var en amerikansk jazzsanger.

Hun gikk ofte under hedersbenevnelsen «The First Lady of Song», og var en av USAs største kvinnelige sangere på 1900-tallet innen jazz og populær­musikk.

 Karriere 
Fitzgerald begynte sin karriere som sanger i Chick Webbs orkester da hun var rundt 18 år. Hun regnes blant de fremste eksponentene for scat-sang.

I sin aktive periode spilte hun inn over 200 album, som blant annet inneholdt sanger av Richard Rodgers, Lorenz Hart, George Gershwin og Cole Porter. Hun ga blant annet ut flere album med Louis Armstrong og jazz­innspillingen Ella in Berlin: Mack the Knife, samt duo­innspillinger med gitaristen Joe Pass.

Fitzgerald mottok 13 Grammy-priser,13 Grammy-priser mer enn noen annen musiker, og tre år på rad vant hun prisen for beste kvinnelige vokalist. Hun fikk en stjerne på Hollywood Walk of Fame og ble tildelt Presidentens Frihetsmedalje av president George H.W. Bush. I 1995 ble hun innvotert i National Women's Hall of Fame.

 Konserter 
 Norge 

Hun gjestet Norge flere ganger og opptrådte blant annet på Konserthuset i Oslo med et jazzpreget repertoar. Fitzgerald understreket imidlertid at hun ikke var bundet til én genre, men at kontakten hun fikk med publikum under scene­opptredender var uavhengig av musikkform.

 Familie 
Hun var i mange år gift med jazz­bassisten Ray Brown. Omkring 1957 var hun en periode forlovet med den unge nordmannen Thor Einar Larsen, og hun hadde innredet en leilighet i Oslo.Nicholson, Stuart (1993). Ella Fitzgerald: A Biography of the First Lady of Jazz. New York: C. Scribner's Sons. ISBN 0-575-40032-3. Ifølge VG var de to hemmelig gift i to år.VG 31. juli 1957 Larsen ble i Sverige dømt for svindel fra tiden før Fitzgerald, i Sverige hadde han også være gift tidligere.VG 3. og 8. august 1957. Ifølge Dagens Næringsliv ble de to aldri gift.Dagens Næringsliv, 17. mars 2012.

De siste årene av sitt liv led hun under blant annet hjerteproblemer og ble tvunget til å amputere bena som følge av diabetes.

 Referanser 

 Eksterne lenker 





Kategori:Jazzvokalister fra USA
Kategori:Hollywood Walk of Fame
Kategori:Presidentens Frihetsmedalje
Kategori:National Women's Hall of Fame
Kategori:Personer fra Newport News